Φότσα (Τουρκία)

Η Φότσα (τουρκικά: Foça, παραφθορά της ελληνικής ονομασίας Φώκαια) είναι πόλη και διαμέρισμα στην επαρχία Σμύρνης της Τουρκίας, στις ακτές του Αιγαίου.

Η Φότσα είναι πρώην ελληνική πόλη, σε απόσταση περίπου 69 χλμ. βορειοδυτικά του κέντρου της πόλης της Σμύρνης. Το διαμέρισμα έχει επίσης μια κωμόπολη με τον δικό της δήμο η οποία ονομάζεται Γενίφοτσα (Yenifoça, κυριολεκτικά «Νέα Φότσα»), όντας επίσης κατά μήκος της ακτής και σε απόσταση 20 χλμ από τη Φότσα. Για αυτόν τον λόγο, η ίδια η Φότσα αποκαλείται τοπικά συχνά ως Εσκίφοτσα (Eskifoça, «Παλιά Φότσα») στην καθημερινή γλώσσα. Η πόλη είναι χτισμένη στη θέση της αρχαίας πόλης της Φώκαιας.

 Σφαγή της Φώκαιας 
Η Σφαγή της Φώκαιας τον Ιούνιο του 1914 ήταν μέρος των ανθελληνικών διώξεων που είχαν εξαπολύσει οι οθωμανικές αρχές κατά την πρώτη φάση της Γενοκτονίας κατά των ελληνικών πληθυσμών.Bjornlund, Matthias (2013). «The 1914 Cleansing of Aegean Greeks as a Case of Violent Turkification». Late Ottoman Genocides: The Dissolution of the Ottoman Empire and Young Turkish Population and Extermination Policies (Routledge). ISBN 9781317990451 Διαπράχθηκε από άτακτες τουρκικές ομάδες κατά της πόλης της Φώκαιας, που κατοικούνταν από ακμαίο ελληνικό στοιχείο. Η σφαγή υπήρξε τμήμα ενός ευρύτερου σχεδίου που στόχευε στην Γενοκτονία των Ελλήνων που διαβιούσαν στην Οθωμανική Αυτοκρατορία.Lieberman, Benjamin (2013). The Holocaust and Genocides in Europe. New York: Continuum Publishing Corporation. ISBN 9781441194787 Υπήρξε από τις πιο βίαιες επιθέσεις που διαπράχθηκαν το καλοκαίρι του 1914.

Σε ανάμνηση της πόλης της Φώκαιας, οι Έλληνες πρόσφυγες ίδρυσαν τον παραθαλάσσιο οικισμό Παλαιά Φώκαια στην ανατολική Αττική, στις ακτές του Σαρωνικού, ανάμεσα στο Σούνιο και στην Ανάβυσσο.

Δείτε επίσης
Φώκαια
Σφαγή της Φώκαιας
Τουρκική Ριβιέρα

Παραπομπές
αριστερά|μικρογραφία|Αλυκές στη Φώκαια, 1910|260x260εσ

Κατηγορία:Σμύρνη
Κατηγορία:Παράκτιοι οικισμοί στην Τουρκία
Κατηγορία:Τουρκική Ριβιέρα